# Jacques-François Blondel

Jacques-François Blondel (8 de gener de 1705 — 9 de gener de 1774) va ser un mestre i arquitecte francès. Va ser nomenat professor de l'Académie d'Architecture el 1762, i el seu Cours d'architecture (1771–1777), va reemplaçar el llibre publicat l'any 1675 per part del seu homònim François Blondel, que havia ocupat el mateix lloc de professor a finals del segle xvii.
Blondel nasqué a Rouen,. Cap a 1726 s'estava a París on va continuar els seus estudis amb Gilles-Marie Oppenord, de qui adquirí el coneixement del Rococó. També treballà amb Pierre-Jean Mariette i va contribuir a l'obra d'aquest titulada L'Architecture françoise (1727, 1738), com a redactor i gravador de dibuixos d'arquitectura del llibre. Blondel evolucionà cap a una arquitectura de tipus clàssic, racionalista i conservadora
La seva primera obra en solitari va ser de tipus enciclopèdic i molt influent, es titulava De la Distribution des Maisons de Plaisance, et de la Décoration des Edifices en General, (1737).
El mateix any, obrí la seva pròpia escola privada d'arquitectura a París, l'École des Arts,. Als anys següents molts arquitectes van treure profit de les seves lliçons: Boullée, Brongniart, Chalgrin, La Guêpière, Desprez, de Wailly, Gondoin, Ledoux, Guimard i Rondelet, i de forasters que distribuirien el Neoclassicisme: com Sir William Chambers, i Caspar Frederik Harsdorff.
En la seva obra clara i racional titulada Architecture françoise (4 volums, 1752 - 1756) va cobrir informació d'edificis del segle anterior a París i els seus voltants
Per a l'Encyclopédie de Diderot va escriure articles sobre la construcció, i també sobre l'arquitectura, i hi contribuí amb uns 500 articles entre els anys 1751 i 1774.
En el seu Cours d'architecture de vegades s'anomena ell mateix com el "Petit Blondel" per a diferenciar-se del "Grand Blondel", de la seva Architecture françoise.

## Vida privada

Blondel es va casar amb Marie Anne Garnier el 1729. El seu fill, Georges-François Blondel, nascut el 1730, va esdevenir gravador d'arquitectura. També tingueren una filla, Claudine Angelique. Després de la mort de la seva primera esposa el 1755, Jacques-François es va casar amb Manon Balletti el 1760. Balletti és coneguda per la seva relació amb Giacomo Casanova. El seu fiil, Jean-Baptiste Blondel, va esdevenir arquitecte oficial de la ciutat de París. Durant la seva malaltia final, Jacques-François va demanar ser portat a la seva aula del Louvre, on morí envoltat pels seus llibres, les seves maquetes d'arquitectura i els seus estudiants.

## Referències

Notes
* 1 2 Arnold 1998.
* ↑ Colognola states that Jacques-François Blondel was the grandson of François Blondel. This is not supported by Arnold 1998, Tadgell 1998, Herrmann 1982, Harrington 1982, or Braham 1980, pp. 37–39.
* ↑ Sturges 1952, p. 16.
* 1 2 Harrington 1982, p. 220.
* ↑ Sturges 1952:16.
* ↑ Millard, 1993, p. 25
* ↑ Blondel, quoted in Sturges 1952:16.
* ↑ Frank A. Kafker: Notices sur les auteurs des dix-sept volumes de « discours » de l'Encyclopédie. Recherches sur Diderot et sur l'Encyclopédie (1989) Volume 7 Issue 7 p. 130–131
* ↑ Schwab 1984, p. 491.
* ↑ Benjamin Smith 1918, p. 1100; Edward Smith 1904, p. 239.
* ↑ Harrington 1982, p. 223.
Fonts
* Arnold, Dana (1998). "Blondel" in Turner 1998, vol. 4, pp. 162–165.
* Braham, Allan (1980). The Architecture of the French Enlightenment. Berkeley: University of California Press. ISBN 9780520067394.
* «Blondel, Jacques François». A: Hugh Chisholm. Encyclopædia Britannica (en anglès). 11a ed. Cambridge University Press, 1911.
* Colognola, Rita. «Jacques-François Blondel (and Pierre Patte)». Antiquariaat Papyrus. [Consulta: 3 gener 2012].
* Harrington, Kevin (1982). "Blondel, Jacques-François" in Placzek 1982, vol. 1, pp. 220–223.
* Hermann, Wolfgang (1982). "Blondel, François" in Placzek 1982, vol. 1, pp. 216–219.
* The Mark J. Millard Architectural Collection: French Books (National Gallery of Art) 1993. ISBN 0-8076-1281-2
* Placzek, Adolf K., editor (1982). Macmillan Encyclopedia of Architects. New York: Collier Macmillan Publishing. ISBN 9780029250006.
* Schwab, Richard N. (1984). Inventory of Diderot's Encyclopédie. VII. Inventory of the plates, with a study of the contributors to the Encyclopédie by John Lough. Oxford: The Voltaire Foundation at The Tayor Institution. ISBN 9780729403108.
* Smith, Benjamin Eli (1918). The Century Cyclopedia of Names. New York: The Century Co. View at Google Books.
* Smith, Edward R. (1904). "The Topographical Evolution of the City of Paris. IV. Royal Paris" in House & Garden, vol. 6 (July to December, 1904), pp. 227–239 (at Google Books).
* Sturges,W. Knight (1952). "Jacques-François Blondel" The Journal of the Society of Architectural Historians 11.1 (March 1952:16-19).
* Tadgell, Christopher (1998). "Blondel, (Nicolas-)François" in Turner 1998, vol. 4, pp. 165–166.
* Turner, Jane, editor (1998). The Dictionary of Art, reprinted with minor corrections, 34 volumes. New York: Grove. ISBN 9781884446009.

## Enllaços externs

* Blondel, Jacques-François (1737–1738). De la distribution des maisons de plaisance et de la décoration des edifices en général. Paris: Charles-Antoine Jombert. Vols. 1 and 2 at Gallica.
* Blondel, L'Architecture française Arxivat 2005-12-17 a Wayback Machine.: catalogue description of the reimpression of 1904